Kolorādo "Avalanche"

Kolorādo "Avalanche" () ir profesionāls ASV hokeja klubs, kas ir bāzēts Denverā, Kolorādo štatā, ASV. Klubs spēlē Nacionālās hokeja līgas Rietumu konferences Centrālajā divīzijā. Tas tika dibināts 1972. gadā kā Kvebekas "Nordiques" un kopš 1979. gada spēlē NHL, pirms tam komanda piedalījās WHA līgā. 1995. gadā komanda tika pārdota un tā pārcēlās uz Denveru.

Savas pastāvēšanas vēsturē "Avalanche" ir izcīnījusi Stenlija kausu trīs reizes. To komandai izdevās paveikt 1995.—96., 2000.—01. un 2021.-2022. gada sezonā. Mājas spēles komanda aizvada Pepsi Center hallē.

1995.—96. gada sezonā "Avalanche" rindās Stenlija kausu izcīnija arī latviešu aizsargs Sandis Ozoliņš.

Sasniegumi 
 Stenlija kauss: 3
 1995.—96., 2000.—01., 2021.—22.
 Konferences čempioni: 3
 1995.—96., 2000.—01., 2021.—22.
 Divīzijas čempioni: 11
 1995.—96., 1996.—97., 1997.—98., 1998.—99., 1999.—00., 2000.—01., 2001.—02., 2002.—03., 2013.—14., 2020.—21., 2021.—22.

Vēsture

Kvebekas "Nordiques" (1972—1995) 
"Nordiques" bija viena no komandām, kas spēlēja WHA līdz ar tās izveidi 1972. gadā. 1977. gadā komanda arī izcīnīja līgas čempiones titulu. Kopumā "Nordiques" WHA aizvadīja septiņas sezonas. 1979. gadā "Nordiques" kopā ar Edmontonas "Oilers", Hartfordas "Whalers" un Vinipegas "Jets" pievienojās NHL.

No 1981. līdz pat 1987. gadam katru gadu "Nordiques" izdevās iekļūt Stenlija kausa izcīņā. Turpmākajos gados gan Kvebeka kļuva par vienu no vājākajām komandām NHL. No 1988. līdz 1992. gadam katru sezonu "Nordiques" noslēdza pēdējā vietā savā divīzijā, trīs reizes noslēdzot sezonu arī pēdējā vietā visā līgā. Līdz ar to komanda trīs gadus pēc kārtas ieguva NHL drafta pirmās izvēles tiesības. "Nordiques" izvēlējās Matsu Sundinu, Ovenu Nolanu un Ēriku Lindrosu. Lindrosu gan pēc gada tika aizmainīts uz Filadelfijas "Flyers", "Nordiques" pretī saņemot piecus spēlētājus, kā arī tiesības uz Pēteru Fošbergu.

1992.—93. gada sezonā "Nordiques" atkal izdevās iekļūt Stenlija kausa izcīņā. 1994.—95. gada regulāro sezonu komanda noslēdza otrajā vietā visā NHL. Paralēli tam komandas finansiālais stāvoklis bija smags, līdz ar ko 1995. gada vasarā tā mainīja īpašnieku, un tika pārcelta uz Denveru.

"Avalanche" sākotnējie gadi 
1995.—96. gada sezonā "Avalanche" kapteinis bija Džo Sakiks, savukārt trenera funkcijas pildīja Marks Krofords. Jau sezonas ievadā "Avalanche" pievienojās vārtsargs Patriks Ruā. Regulāro sezonu komanda noslēdza otrajā vietā visā NHL. "Avalanche" izdevās izcīnīt Stenlija kausu, finālsērijā ar 4—0 pārspējot Floridas "Panthers". Sērijas izšķirošo vārtu guvumu guva Uve Krups, savukārt Sakiks ieguva Kona Smita balvu.

Arī turpmākajās sezonās "Avalanche" bija viena no spēcīgākajām līgas komandām, no 1997. līdz pat 2000. gadam trīs reizes sasniedzot Rietumu konferences finālu. 2000. gada martā "Avalanche" pievienojās Rejs Burks un Deivs Andrejčuks.

2000.—01. gadā "Avalanche" otro reizi tās pastāvēšanas vēsturē izdevās izcīnīt uzvaru NHL regulārajā sezonā. Džo Sakiks sezonu noslēdza kā otrs rezultatīvākais līgas spēlētājs, vien par trim punktiem atpaliekot no Jaromīra Jāgra. Īsi pirms Stenlija kausa izcīņas "Avalanche" pievienojās Robs Bleiks un Stīvens Rainprehts. "Avalanche" izdevās izcīnīt Stenlija kausu, septiņu spēļu sērijā pārspējot Ņūdžersijas "Devils". Sakiks ieguva gan Kona Smita, gan arī Harta balvu.

Visu sezonu rezultāti 
Paskaidrojumi: S - spēles, U - uzvaras, Z - zaudējumi, N - neizšķirti, ZP - zaudējumi pagarinājumā, P - punkti, IsV - iesistie vārti, IlV - ielaistie vārti, RS - regulārās sezonas rezultāts

1 2004.-05. gada NHL lokauta dēļ sezona nenotika.

Spēlētāji 
Savulaik klubā spēlējušas tādas zvaigznes kā vārtsargs Patriks Ruā, aizsargi Robs Bleiks, Rejs Burks, Ādams Fūts, kā arī uzbrucēji Ādams Dedmaršs, Kriss Drurijs, Pēters Fošbergs, Stīvs Konovalčuks un Jari Kurri un latvieši Sandis Ozoliņš, Kārlis Skrastiņš

Pašreizējais sastāvs 
Pēdējoreiz atjaunots 2022. gada 9. oktobrī.

Vārtsargi

39  Pavels Francouzs
   40  Aleksandrs Georgijevs

Aizsargi

 4  Bouens Bairems
 6  Ēriks Džonsons (Kapteiņa palīgs)
7  Devons Teivss
 8  Keils Makars
42  Džošs Mensons
 49  Samuels Žirards
 56  Kērtiss Makdermids

Uzbrucēji

9  Evans Rodrigess
11  Endrū Koljāno
 13  Valērijs Ņičuškins
17  Bens Meierss
18  Alekss Ņūhoks
22  Lukāšs Sedlāks
25  Logans O'Konors
 29  Neitans Makinnons (Kapteiņa palīgs)
 36  Antons Blids
 37  Džeitī Komfers
 43  Derens Helms
62  Arturi Lehkonens
 92  Gabriels Landeskogs (Kapteinis)
 96  Miko Rantanens (Kapteiņa palīgs)

Latvijas hokejisti "Avalanche" sastāvā

Līderi

Komandas visu laiku rezultatīvākie spēlētāji

Kluba spēlētāju rekordi 
 Visvairāk gūto vārtu sezonā: Džo Sakiks, 54 (2000.—01.)
 Visvairāk rezultatīvo piespēļu sezonā: Pēters Fošbergs, 86 (1995.—96.)
 Visvairāk gūto punktu sezonā: Džo Sakiks, 120 (1995.—96.)
 Visvairāk soda minūšu sezonā: Kriss Saimons, 250 (1995.—96.)
 Visvairāk gūto punktu sezonā, starp debitantiem: Pols Štjastnijs, 78 (2006.—07.)
 Visvairāk gūto punktu sezonā, starp aizsargiem: Sandis Ozoliņš, 68 (1996.—97.)

Galvenie treneri 
Marks Kraufords (1995—1998)
Bobs Hārtlijs (1998—2002)
Tonijs Granato (2002—2004)
Džoels Kvennevills (2005—2008)
Tonijs Granato (2008—2009)
Džo Sako (2009—2013)
Patriks Ruā (2013—2016)
Džereds Bednārs (2016—pašlaik)

Kapteiņi 
 Džo Sakiks (1995—2009)
 Ādams Fūts (2009—2011)
 Milans Hejduks (2011—2012)
 Gabriels Landeskogs (2012—pašlaik)

Ārējās saites 

 Kluba oficiālā mājaslapa 
 Hockey-Reference profils  
 Kolorādo "Avalanche" datubāze 
 Kolorādo "Avalanche" ziņas

Atsauces